**CONTRACT DE PRESTĂRI SERVICII**

**nr. [♦♦♦] din data de [♦♦♦]**

**Art. 1 Preambul**

În conformitate cu prevederile din Legea nr.98/2016 privind achizitiile publice și cele din Hotărârea de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului cadru din Legea nr. 98/2016 privind achizitiile publice , în urma desfăşurării procedurii pentru atribuirea contractului **,, Servicii de Organizare seminare de formare grup țintă”** din data de [♦♦♦] , urmată de încheierea unui acord cadru, având ca obiect achiziţia de **Servicii Sociale și alte servicii specifice, prevăzute în Anexa nr. 2 la Legea nr. 98 din 19 mai 2016 privind achizițiile publice- Servicii de Organizare seminare de formare grup țintă în cadrul proiectului „LIVE(RO)3 Plan integrat de dezvoltare, monitorizare și control al calității programului de screening pentru boli hepatice cronice” cod SMIS 317713 PS - Programul Sanatate 2021-2027**“ a fost încheiat prezentul contract subsecvent între:

**1.1** **Institutul Clinic Fundeni**, persoană juridică română, cu sediul în Şos. Fundeni, nr. 258, Sector 2, Bucureşti, cod fiscal 4204003, reprezentat prin d-na Prof.Dr.Anca Colita, având funcţia de Manager, numită în baza Ordinului Ministrului Sănătăţii nr. R 2020/04.10.2021, în calitate de Achizitor, pe de o parte,

 şi

**1.2** [♦♦♦] *[denumirea operatorului economic]*, persoană juridică română, cu sediul în [♦♦♦], număr de înregistrare [♦♦♦], cod fiscal/cod unic de înregistrare [♦♦♦], cont nr. [♦♦♦] deschis la [♦♦♦], reprezentată prin [♦♦♦], având funcţia de [♦♦♦], în calitate de Prestator, pe de altă parte.

Prezentul contract, numit în continuare **Contractul***,* s-a încheiat în Bucureşti, la data de [♦♦♦], având în vedere prevederile din Legea nr.98/2016 privind achizitiile publice și cele din Hotărârea de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului cadru din Legea nr. 98/2016 privind achizitiile publice,cu modificarile si completarile ulterioare.

Art. 2. **Definiţii**

**2.1** În prezentul contract următorii termeni vor fi interpretaţi astfel:

a)Contract- prezentul contract şi toate anexele sale;

b) Achizitor şi Prestator - părţile contractante, aşa cum sunt acestea numite în prezentul contract;

c) preţul Contractului - preţul plătibil Prestatorului de către Achizitor, în baza Contractului, pentru îndeplinirea integrală şi corespunzătoare a tuturor obligaţiilor asumate prin Contract;

d) servicii - activităţi a căror prestare face obiect al Contractului;

e) produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul Contract şi pe care Prestatorul are obligaţia de a le furniza aferent serviciilor prestate conform Contractului;

f) forţa majoră - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea Contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia dintre Părţi;

g) zi - zi calendaristică; an - 365 de zile.

 *[Se adaugă orice alţi termeni pe care părţile înţeleg să îi definească pentru Contract]*

Art. 3 **Interpretare**

3.1 În prezentul Contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2 Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

Art. 4. Obiectul şi preţul Contractului

 4.1 Prestatorul se obligă să presteze serviciile de „**Organizare seminare de formare grup țintă în cadrul proiectului „LIVE(RO)3 Plan integrat de dezvoltare, monitorizare și control al calității programului de screening pentru boli hepatice cronice”** -**79951000 – 5 - Servicii de organizare seminarii**, asa cum au fost definite in documentatia de atribuire, în perioada/perioadele convenite şi în conformitate cu obligaţiile asumate prin prezentul Contract.

4.2 Achizitorul se obligă să plătească Prestatorului preţul convenit pentru îndeplinirea serviciilor de **Organizare seminare de formare grup țintă în cadrul proiectului „LIVE(RO)3 Plan integrat de dezvoltare, monitorizare și control al calității programului de screening pentru boli hepatice cronice”** -**79951000 – 5 - Servicii de organizare seminarii**

4.3 Preţul convenit pentru îndeplinirea Contractului, respectiv preţul serviciilor prestate plătibil prestatorului de către achizitor este de [♦♦♦] lei /euro, din care T.V.A. [♦♦♦] lei.

Art. 5 Durata Contractului

5.1 Durata prezentului contract este de [♦♦♦] luni, începând cu data de [♦♦♦].

**5.2** Prezentul Contract încetează să producă efecte la data de [♦♦♦].

5.3 Contractul poate fi prelungit prin act adiţional, convenit de către Achizitor şi Prestator, cu respectarea prevederilor legale aplicabile.

Art. 6 Modificarea contractului pe parcursul executarii acestuia

1. Părțile au dreptul, pe durata perioadei de valabilitate a Contractului, de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al Contractului, în limitele dispozițiilor prevăzute de art. 221-222 din Legea nr. 98/2016, coroborate cu prevederile referitoare la modificări contractuale din HG nr. 395/2016 (art. 164 și 165).
2. Modificările nesubstanțiale astfel cum sunt stabilite în reglementări europene, reglementări naționale, precum și în instrucțiunile Agenției Naționale pentru Achiziții Publice din România sunt singurele modificări ale Contractului care pot fi făcute fără organizarea unei noi proceduri de atribuire.
3. Modificările contractuale, astfel cum sunt stabilite la punctele a) și b) de mai sus nu trebuie să afecteze, în nici un caz și în nici un fel, rezultatul procedurii de atribuire, prin anularea sau diminuarea avantajului competitiv pe baza căruia Contractantul a fost declarat câștigător în cadrul procedurii de atribuire.
4. Partea care propune modificarea Contractului are obligația de a transmite celeilalte Părți propunerea de modificare a Contractului cu cel puțin 30 de zile înainte de data la care se consideră că modificarea Contractului ar trebui să producă efecte.”

Art. 7 Documentele Contractului

7.1 Documentele Contractului sunt:

a) propunerea tehnică;

b) propunerea financiară;

c) certificatele de garanție;

d) garanţia de bună execuţie;

e) caietul de sarcini.

Art. 8 Obligaţiile principale ale Prestatorului

**Organizare seminare de formare grup țintă în cadrul proiectului „LIVE(RO)3 Plan integrat de dezvoltare, monitorizare și control al calității programului de screening pentru boli hepatice cronice”** -**79951000 – 5 - Servicii de organizare seminarii**-în perioada/perioadele convenite şi în conformitate cu obligaţiile asumate prin prezentul Contract.

8.2 Prestatorul se obligă să presteze serviciile la standardele şi/sau performanţele prezentate în propunerea tehnică.

8.3 Prestatorul se obligă să presteze serviciile în conformitate cu graficul de prestare prezentat în propunerea tehnică.

8.4 Prestatorul se obligă să despăgubească Achizitorul împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
2. daune-interese, costuri, taxe şi cheltuieli de orice natură, aferente.

Art. 9 Obligaţiile principale ale Achizitorului

9.1 Achizitorul se obligă să achiziţioneze, respectiv să cumpere şi să plătească preţul convenit în prezentul Contract.

9.2 Achizitorul se obligă să recepţioneze serviciile prestate în termenul convenit.

9.3 Achizitorul se obligă să plătească preţul serviciile prestate către Prestator în termen de 60 zile de la primirea facturii de către acesta, in limita alocatiilor proiectului.

9.4 Plata se efectuează pentru întreaga cantitate de servicii care a fost prestata in baza Contractului, pe baza facturii conținând valoarea totala a întregii cantități de servicii ce a fost prestata, emisă de către Prestator in acest sens. Achizitorul va achita contravaloarea serviciilor recepționate prin transfer bancar.”

Art.10 Sancţiuni pentru neîndeplinirea culpabilă a obligaţiilor

10.1 În cazul în care Prestatorul nu îşi îndeplineşte la termen obligaţiile asumate, atunci Achizitorul are dreptul de a deduce din preţul Contractului, ca penalităţi, o sumă echivalentă cu o cotă procentuală din preţul Contractului, în cuantum de 0,04% pentru fiecare zi de întârziere, până la îndeplinirea efectivă a obligaţiilor.

10.2 Nerespectarea oricăreia dintre obligaţiile asumate de către Prestator în art. 8, art. 12,art.13 din prezentul Contract dă dreptul Achizitorului de a considera contractul reziliat de plin drept şi fără orice alte formalităţi şi de a pretinde plata de daune-interese, Furnizorul fiind de drept în întârziere.

**10.3** In cazul în care Achizitorul nu își onorează obligațiile de plată în acest termen, atunci Achizitorului îi revine obligația de a plăti, ca penalități de întârziere, o sumă echivalentă cu o cotă procentuală din plata neefectuată, respectiv, o cotă de 0,04% pentru fiecare zi de întârziere, până la îndeplinirea efectivă a obligațiilor de plată.

10.4 Achizitorul îşi rezervă dreptul de a denunţa unilateral Contractul, printr-o notificare scrisă adresată Prestatorului, cu 30 de zile înainte, fără nici o compensaţie. În acest caz, Prestator are dreptul de a pretinde numai plata corespunzătoare pentru partea din Contract îndeplinită până la data denunţării unilaterale a Contractului.Prestatorul recunoaşte şi acceptă în mod expres faptul că simpla declaraţie de renunţare la Contract de către Achizitor, cu respectarea termenului de preaviz, are ca efect încetarea Contractului.

Art.11 Riscuri ce pot aparea in timpul executarii contractului si modalitati de preintampinare si reducere a consecintelor acestora

1. Pentru neexecutarea totală/parțială sau executarea necorespunzătoare a Contractului, Achizitorul îți rezervă dreptul de a acorda un termen de 5 zile pentru executarea obligațiilor, prin transmiterea unei notificări scrise prin scrisoare recomandată cu confirmare de primire sau prin fax la adresa Prestatorului.
2. Pentru neîndeplinirea la timp a obligațiilor asumate de către Prestator, Achizitorul are dreptul de a deduce din prețul Contractului, ca penalități, o sumă echivalentă cu o cotă procentuală din prețul Contractului de 0,04% pe zi de întârziere, calculata prin raportare la valoarea obligațiilor neexecutate.
3. Pentru nerespectarea obligațiilor asumate de către Prestator prin art. 8, art. 12 și art. 13 din prezentul Contract, Achizitorul are dreptul de a rezilia Contractul de plin drept, în condițiile art. 10.2. din prezentul Contract.
4. În cazul în care Achizitorul va considera Contractul reziliat de plin drept pentru nerespectarea obligațiilor asumate de către Prestator, în condițiile alin. (3) de mai sus, acesta își rezervă dreptul de a emite un certificat constatator negativ pentru Prestator.

Art. 12 Garanţia de bună execuţie a Contractului

12.1 Furnizorul se obligă să constituie garanţia de bună execuţie a Contractului în cuantum de 5% din valoarea fara TVA, in termen de maximum 5 zile lucratoare de la data semnarii contractului subsecvent prin: -virament bancar -instrument de garantare emis în conditiile legii de o institutie de credit din Romania sau alt stat sau de o societate de asigurari,care se prezinta în original,în cuantumul si pentru perioada prevazuta în contract.

12.2 Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă Prestatorul nu îşi execută, execută cu întârziere sau execută necorespunzător obligaţiile asumate prin prezentul Contract. Anterior emiterii unei pretenţii asupra garanţiei de bună execuţie, Achizitorul are obligaţia de a notifica acest lucru Furnizorului, precizând totodată obligaţiile care nu au fost respectate

**12.3** Furnizorul va menţine valabilă garanţia de bună execuţie pe întreaga durată a Contractului. Prestatorul se obligă să restituie garanția de bună execuție în termen de 5 zile de la îndeplinirea obligațiilor asumate.

**Art.13 Alte responsabilităţi ale Prestatorului**

**13.1** (1) Prestatorul are obligaţia de a executa serviciile prevăzute în Contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în Contract sau se poate deduce în mod rezonabil din Contract.

**13.2** Prestatorul este pe deplin responsabil pentru execuţia serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata Contractului.

**13.1** Achizitorul se obligă să pună la dispoziţia Prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare pentru îndeplinirea Contractului.

Art. 14 **Recepţie şi verificări**

**14.1**  Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.

**14.2**  Verificările vor fi efectuate de către Achizitor prin reprezentanţii săi împuterniciţi, în conformitate cu prevederile din prezentul Contract. Achizitorul are obligaţia de a notifica în scris Prestatorului, identitatea persoanelor împuternicite pentru acest scop.

**Art.15 Începere, finalizare, întârzieri, sistare**

**15.1** (1) Prestatorul are obligaţia de a începe prestarea serviciilor în timpul cel mai scurt posibil de la primirea ordinului de începere a Contractului.

(2) În cazul în care Prestatorul suferă întârzieri şi/sau suportă costuri suplimentare, datorate în exclusivitate Achizitorului, existând probe în acest sens, Părţile vor stabili de comun acord:

a) prelungirea perioadei de prestare a serviciului; şi

b) totalul cheltuielilor aferente, dacă este cazul, care se vor adăuga la preţul Contractului, în conformitate cu prevederile legale.

**15.2** (1) Serviciile prestate în baza Contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de Părţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează Prestatorului, sau

alte circumstanţe neobişnuite susceptibile de a surveni, altfel decât prin încălcarea Contractului de către prestator,

îndreptăţesc Prestatorul de a solicita prelungirea perioadei de prestare a serviciilor sau a oricărei faze a acestora, atunci Părţile vor revizui, de comun acord, perioada de prestare şi vor semna un act adiţional.

**15.3** Dacă pe parcursul îndeplinirii Contractului Prestatorul nu respectă graficul de prestare, acesta are obligaţia de a notifica acest lucru, în timp util, Achizitorului. Modificarea datei/perioadelor de prestare asumate în graficul de prestare se face cu acordul Părţilor, prin act adiţional, iar în cazul în care vor exista prejudicii în patrimoniul Achizitorului, ele vor fi suportate de către Prestator.

**15.4** În afara cazului în care Achizitorul este de acord cu o prelungire a termenului de execuţie, orice întârziere în îndeplinirea Contractului dă dreptul Achizitorului de a solicita penalităţi Prestatorului.

Art. 16 Ajustarea preţului Contractului

16.1 Pentru serviciile prestate, plăţile datorate de Achizitor Prestatorului sunt cele declarate în propunereafinanciară, anexă la Contract.

16.2 Preţul Contractului nu se ajustează.

**Art. 17 Subcontractanţi**

**17.1** Prestatorul are obligaţia, în cazul în care subcontractează părţi din Contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu Achizitorul.

**17.2** (1) Prestatorul are obligaţia de a prezenta la încheierea Contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la Contract.

**17.3** (1) Prestatorul este pe deplin răspunzător faţă de Achizitor de modul în care îndeplineşte Contractul.

(2) Subcontractantul este pe deplin răspunzător faţă de Prestator de modul în care îşi îndeplineşte partea sa din Contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din Contract.

**17.4** Prestatorul poate schimba oricare subcontractant numai dacă acesta nu şi-a îndeplinit partea sa din Contract. Schimbarea subcontractantului nu va determina schimbarea preţului Contractului şi va fi notificată Achizitorului**.**

**Art.18 Forţa majoră**

**18.1** Forţa majoră este constatată de o autoritate competentă.

**18.2** Forţa majoră exonerează parţile contractante de îndeplinirea obligaţiilor asumate prin prezentul Contract, pe toată perioada în care aceasta acţionează.

**18.3** Îndeplinirea Contractului va fi suspendată în perioada de acţiune a forţei majore, dar fără a prejudicia drepturile ce li se cuveneau Părţilor până la apariţia acesteia.

**18.4** Partea contractantă care invocă forţa majoră are obligaţia de a notifica celeilalte Părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**18.5** Partea contractantă care invocă forţa majoră are obligaţia de a notifica celeilalte Părţi încetarea cauzei acesteia în maximum 15 zile de la încetare.

**18.6** Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilaltePărţi încetarea de drept a prezentului Contract, fără ca vreuna din părţi să poată pretindă celeilalte daune-interese.

Art. 19 Cesiunea

19.1 Prestatorul are obligaţia de a nu transfera total sau parţial obligaţiile sale asumate prin Contract.

Art. 20 Confidenţialitate

20.1 Părţile se obligă să respecte confidenţialitatea datelor, informaţiilor şi prevederilor Contractului.

20.2 Părţile se obligă să nu dezvăluie nicio informaţie referitoare la cuprinsul prezentului Contract, inclusiv la toate clauzele acestuia, precum şi nico altă informaţie care are sau ar putea avea, în orice fel, legătură cu prezentul Contract, fără acordul prealabil scris al celeilalte Părţi.

20.3 Prin excepţie de la regula stabilită în art. 20.2 de mai sus, oricare Parte va putea dezvălui clauze ale Contractului, ori întreg conţinutul acestuia, precum şi alte informaţii având legătură cu executarea prezentului Contract, în situaţiile în care o asemenea dezvăluire este necesară pentru executarea Contractului si în acest scop, pentru informarea oricărei autorităţi publice, instituţii publice sau private competente, când această informare este obligatorie potrivit legii sau este solicitată de o instanţă judecătorească.

**21. Soluţionarea litigiilor**

**21.1** Achizitorul şi Prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**21.2** Dacă, după 30 de zile de la începerea acestor tratative, Achizitorul şi Prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente potrivit dreptului comun din România.

Art. 22 Notificări

22.1 Toate notificările transmise de către o Parte celeilalte Părţi în legătură cu prezentul Contract vor fi efectuate în scris, în limba română, predate personal sau transmise prin poştă, fax sau e-mail celeilalte Părţi la adresa relevantă menţionată în cele de mai jos:

mai jos:

Dacă este adresată Achizitorului:

Adresă: Şos. Fundeni nr. 258, sector 2, Bucureşti

E-mail: aprovizionare@icfundeni.ro

Tel: 021 317 21 94 Fax: 021 318 04 44

În atenţia: doamnei Prof.Dr. Anca Colita

Dacă este adresată Prestatorului:

Adresă: [♦♦♦]

E-mail: [♦♦♦]

Tel: [♦♦♦] Fax: [♦♦♦]

În atenţia: ♦♦♦

**22.2** Orice document scris trebuie înregistrat atât în momentul transmiterii cât şi în momentul primirii.

22.3 Orice modificare a datelor de identificare ale Părţilor, aşa cum au fost acestea mai sus menţionate, trebuie să fie imediat notificată celeilalte Părţi, în caz contrar notificările şi/sau corespondenţa transmise în conformitate cu art. 22.1 fiind considerate valabil transmise.

Art. 23 Legea aplicabilă Contractului

23.1 Contractul va fi interpretat conform legilor din România.

Art. 24 Clauze diverse

24.1 Anexele la prezentul Contract sau la care se face referire în prezentul Contract sunt parte integrantă a prezentului Contract.

24.2 Dacă una dintre dispoziţiile Contractului este declarată nulă sau nu poate fi executată, Părţile o vor modifica astfel încât Contractul să poată fi în continuare executat, iar dacă nu poate fi modificată Părţile o vor considera nescrisă. Părţile consimt expres că nulitatea sau inaplicabilitatea unei/unor dispoziţii nu va afecta în niciun fel valabilitatea, legalitatea sau aplicabilitatea celorlalte dispoziţii ale prezentului Contract, acesta continuându-şi să-şi producă efectele în cea mai largă măsură legal posibilă.

24.3 Renunţarea uneia dintre Părţi la un drept care îi revine în baza Contractului sau pasivitatea acesteia în legătură cu orice încălcare a Contractului nu reprezintă o renunţare a acestei Părţi cu privire la celelalte drepturi ale sale rezultând din Contract.

24.4 Furnizorul are obligaţia de a nu transfera total sau parţial drepturile si obligaţiile sale asumate prin Contract.

Părţile au înţeles să încheie azi, [♦♦♦], prezentul Contract în 2 (două) exemplare, câte unul pentru fiecare parte. *[se precizează data semnării de către Părţi]*

 Achizitor, Prestator,

 [♦♦♦] [♦♦♦]

(semnătura autorizată) (semnătura autorizată)